钦定古今图书集成/方舆汇编/职方典/第1495卷 > 水利附
## 钦定古今图书集成/方舆汇编/职方典/第1495卷 > 水利附

本府。〈南宁县附郭。〉

北沼堤　在府城北门外。

西湖坝　在城东北十里。明洪武间，作闸潴水，启闭以时。按《明通志》：后为冨人所占。弘治十二年，同知胡光具其事陈当道，始核出。

天生坝　有二：一在城南潇湘水上，一在城北四十里，灌溉之利甚溥。

暗洞堤　在府东十里

霑益州

交水坝　在州南一百七十里平蛮乡。块步、腊溪二水相合，又名交水河。明宣德间，千户梅用凿石为坝以行水。

大坝　水出木容箐。明洪武初，指挥刘璧筑坝酾渠为三闸，以蓄泄水道，灌东南三乡四堡之田。

小坝　在州治西五里

阿龙沟　，在州东三里。灌河东诸田。

陆凉州

杨福村坝　在州东三里。知州陈文著建。冷水塘闸　。按《州志》：“在州东北六里，郡田多资灌溉之利，即洗马河源。”

龙洞坝　按《州志》：“在州北五里，田亩多资灌溉” ，今改名涌珠洞。

罗平州

趋吉堤　在州北八里。明崇祯七年，庠生周士麟、《乡约》张戬、贡生吴魁南重修。夏秋水涨，以便往来，行人乐之。

鲁沂堤　在州南一里。水低田高，筑堤分水，东西灌溉。

水车闸　顺江田高水低，于江中浅水之处安闸制水车日夜自转，汲水灌溉。

响水坝　田中无水，乡绅李犹龙由山凿石，引水灌田。

太液湖坝　坝下有田，水涨多致湮没，筑坝防之。

《土白勒山水　》。山水从石路分三路而出，视沂水尤大，一路平坦可引至州，其水如前数坑泄漏。知州张含章捐百金筑堤引水，今已至康虐村，改水田居半。

歹鲁村　在州西五十里，即三峡江水。民间凿山开石，筑堤蓄水，以资灌溉。

马龙州

杨柳坝　在州东七里，灌西鹤楼田。

石桥坝　在州北十五里。

史家闸　在城东三里，积潇湘江水。

梅家闸　在城东二十里，积太平桥水。

土坝　在城东一里。积潇湘、北沼二水。

恭家坝　在城东三十里，入南海圩田。

寻甸州

归龙堤　在州南二里。明万历间，知府李遇春砌石堤三十馀丈。民德之，名“李公堤。”

龙潭闸　在州北四里马街，引水为学宫襟带，亦灌田亩。